ועדת הכלכלה, כנסת 20, פרוטוקול מספר 680, 2018-02-05 12:30

איתן כבל: שלום לכם גברתי מנהלת הוועדה, היועץ המשפטי, רשם, דובר, חבר הכנסת פרי, אורחים נכבדים.

איתן כבל: שוב אנחנו נפגשים כאן, שמאים וכל אלה שדואגים לאזרח, חברות הביטוח, המוסכניקים והשמאים ואנחנו באמת רוצים שגם האזרח ידע שאתם דואגים לו ושזה גם בא לידי ביטוי.

איתן כבל: ברשותכם, אני רוצה להזכיר שהתכנסנו כאן לדון בתקנות רישוי שירותים ומקצועות בענף הרכב (השפעה אסורה על שיקול דעת של שמאי רכב) ויש בקשה לדיון מחדש של חבר הכנסת איתן כבל בתקנה 1.

איתן כבל: לפני כן אני רוצה להבהיר אמירה מלמעלה.

איתן כבל: חבר הכנסת פרי, אני רוצה שתדע כי נדמה לי ששאלת אותי את השאלה הזו וחשוב לי שהדברים ייאמרו כדי שיירשמו בפרוטוקול.

איתן כבל: בימים אלה אני מנהל שיח מאוד אינטנסיבי הן עם השמאים, הן עם חברות הביטוח והן עם המוסכים כדי למצוא את הנוסחה – והיא תתקבל – אני רק יכול לומר לכם שאני אעשה את הכול שעד סוף מושב החורף העניין הזה יהיה מאחורינו.

איתן כבל: נקודת המוצא שלי, מבלי לרדת ברזולוציות או לעלות ברזולוציות היא שכל אחד משלושת הגופים האלה צריך לעשות את עבודתו, לא להטיל על השני.

איתן כבל: חברות הביטוח צריכות להביא לאזרח את ההצעות הטובות ביותר; המוסכים צריכים לתת את העבודה הטובה ביותר והשמאים צריכים לעשות את עבודתם ולקבל החלטות חפות מכל לחץ.

איתן כבל: עם השמאים, אני יכול לומר שברוך השם, כמעט והגענו להבנה על המסלולים.

איתן כבל: אם אינני טועה אמרתי לך זאת לגבי מתי רנדומלי, ואם לא רנדומלי – מה האפשרות השנייה שהיא - - -

<אורי גורביץ: לא.

<אורי גורביץ: הפוך.

איתן כבל: לא משנה.

<אורי גורביץ: זה בפרוטוקול, אדוני.

איתן כבל: זה לא משנה.

איתן כבל: הרי כל אחד יידרש להחליט, נכון?

איתן כבל: אם זה רנדומלי, אז אין ערעור.

איתן כבל: אם זה בחירה, זה גם מה שאמרנו, כמדומני - - -

<אורי גורביץ: ערעור בשני המסלולים, אדוני.

איתן כבל: לא.

איתן כבל: חברים יקרים, כל פעם שאני בא לפה אתם חופרים לי חפירה.

<אורי גורביץ: כתוב.

<אורי גורביץ: כתבנו את זה מהרגע הראשון.

איתן כבל: לא.

איתן כבל: אני לא רוצה לפתוח את הדיון.

איתן כבל: אני רוצה להזכיר לכם שכל העניין הזה שהייתי מוכן ללכת לשני המסלולים, ואני לא רוצה לפתוח כאן את הדיון, היה שאמרתי אז שרנדומלי זה - - -

יעקב פרי: איתן, תסביר לי מה הייתה הרוויזיה שלך?

איתן כבל: תכף יזכיר לי עורך הדין עצמון.

איתן כבל: אני לא רוצה עכשיו לפתוח את זה.

איתן כבל: לא בשביל זה התכנסנו כאן, רק להגיד את העניין עצמו.

איתן כבל: אני מקווה מאוד שנגיע להבנות.

איתן כבל: אני נחוש לסיים את העניין הזה כשנקודת המוצא היא, בלי להיכנס לפרטים, שהשמאי הוא לא כלי שהמוסכניק אומר עליו שהוא ככה וחברות הביטוח אומרות על המוסכניק שהוא כך.

איתן כבל: שהוא באמת יודע להוציא מתחת ידו את התוצאה הטובה ביותר על פי כל דין עבור - - -

<קריאה: עבור הלקוח.

איתן כבל: לא.

איתן כבל: עבור מה שהיה.

איתן כבל: זה לא בעד הלקוח ולא בעד החברה.

איתן כבל: זה עבור העניין עצמו.

איתן כבל: מהו הנזק.

איתן כבל: חוה אני לא יודעת אם את הכתובת, פגשתי אותך בדרך ואמרתי לך שדעתי לא הייתה נוחה בכלל מנציגי משרד התחבורה כפי שהציגו היום את הדיונים.

יעקב פרי: בבוקר?

איתן כבל: אתה לא היית.

איתן כבל: זה היה אחרי.

איתן כבל: שלחתי אותם הביתה, לא הצבעתי.

איתן כבל: לא מגיעים לדיונים כאן.

איתן כבל: פה מכריעים או משנים החלטות, את יודעת את זה.

איתן כבל: אבל בוודאי ובוודאי מה שאמור להיות טריוויאלי, משרדי ממשלה לא יכולים לבוא לפה ולהתחיל להתווכח ביניהם בצורה שאותי הביכה.

<חוה ראובני: אני מצטערת לשמוע ואני אעביר את הדברים.

איתן כבל: הפרוטוקול מונח, הוא גם מצולם כך שאפשר להתרשם מהעניין הזה גם בצורה ויזואלית.

איתן כבל: באמת חבל כי זה לא מתאים.

איתן כבל: את מייצגת כאן סטנדרט גבוה, לא רק למשרד התחבורה אלא לכל משרדי הממשלה.

איתן כבל: אני חשוב שאין סיבה לרדת מכך.

<חוה ראובני: לא נעים לי בדרך הזו.

איתן כבל: לא משנה.

איתן כבל: אני בכל זאת אמרתי.

<איתי עצמון: אני רוצה להזכיר במה מדובר.

<איתי עצמון: הדיון הזה הוא הדיון השלישי בתקנות שנועדו להביא יישום סעיף 159 בחוק.

<איתי עצמון: זה סעיף שקובע שבעל רישיון לפי החוק לא יפעל במישרין או בעקיפין כדי להשפיע על שיקול דעת של שמאי רכב לעניין עריכת שומת רכב.

<איתי עצמון: התקנות האלה נדונו כבר פעמיים בוועדה ובמהלך הדיונים הושמעו הערות מהגופים השונים.

<איתי עצמון: בדיון האחרון ב-11 ביולי 2017 הוועדה אישרה את התקנות אך מאחר שנשמעו במהלך הישיבה הערות מכמה גופים שהיושב-ראש חשב שאולי יש להן מקום ויש מקום לעגן חלק מהן בנוסח התקנות, יושב-ראש הוועדה הנחה אותי לקבל מסמכי עמדה מהגופים השונים וככל שיהיה צורך, להמליץ לו לבקש בקשה לדיון מחדש כדי שניתן יהיה להטמיע חלק מהשינויים בנוסח ההצעה.

יעקב פרי: אנחנו בדיון חדש?

<איתי עצמון: עוד לא נפתח.

<איתי עצמון: אני רק מזכיר מה התהליך שהיה.

<איתי עצמון: כשבוע לאחר שהיה דיון הוועדה ביולי ביקשתי לכנס את נציגי משרדי הממשלה הרלוונטיים כדי ללבן איתם את ההערות שהתקבלו.

<איתי עצמון: בעקבות אותה ישיבה התגבש נוסח חדש.

<איתי עצמון: מכיוון שהמחלקה הפלילית במשרד המשפטים ביקשה לבחון שוב את הנוסח החדש – אני מזכיר שמדובר על הפרה שיש הפרה שיש לצידה סנקציה פלילית – הנוסח עבר אליהם.

יעקב פרי: אנחנו מדברים רק על סעיף 1, נכון?

<איתי עצמון: תקנה 1 בתקנות היא זו שקובעת מהי השפעה אסורה על שיקול דעת של שמאי רכב לעניין עריכת שמאות רכב.

<איתי עצמון: זו התקנה שאמורה ליישם את הוראת האיסור הכללי שקבוע בחוק.

<איתי עצמון: האיסור הכללי מותנה בהתקנת תקנות, לכן הוועדה קבעה בחוק רישוי שירותים ומקצועות בענף הרכב מועד להבאת התקנות האלה לאישורה.

<איתי עצמון: לצערי, התהליך במחלקה הפלילית במשרד המשפטים לקח לא מעט זמן.

<איתי עצמון: לקח מספר חודשים ולכן התקנות האלה התעכבו, למרות שיושב-ראש הוועדה - - -

יעקב פרי: התקנות מונחות פה מינואר.

<איתי עצמון: מינואר, כן.

<איתי עצמון: יותר משנה.

יעקב פרי: 16 בינואר 2017.

<איתי עצמון: נכון.

<איתי עצמון: אני אגיד בקצרה לגבי ההערות שהתקבלו.

<איתי עצמון: הייתה הערה חשובה של המועצה הישראלית לצרכנות לנסח באופן קצת יותר רחב את האיסור.

<איתי עצמון: כלומר, מהי השפעה אסורה ולא לדבר רק על הפעלת לחץ אלא לדבר על כל פנייה שמטרתה להשפיע באופן כזה או אחר על שיקול דעת של שמאי רכב.

<איתי עצמון: ההערה הזאת הוטמעה בנוסח התקנות.

<איתי עצמון: הערה נוספת שקיבלנו אך לא הוטמעה בנוסח התקנות הציעה לשלב בנוסח - - -

יעקב פרי: של מי הייתה ההצעה?

<איתי עצמון: אם איני טועה ההצעה הייתה גם של איגוד המוסכים וגם זו הערה נוספת של המועצה הישראלית לצרכנות.

<איתי עצמון: יכול להיות שהנושא הזה עלה גם מצד משתתפים אחרים בדיון, להתייחס גם להשפעה על שמאי רכב לעניין עריכת שומת רכב באופן שיביא את השמאי לקבוע שהרכב הוא במה שנקרא אובדן להלכה.

יעקב פרי: טוטל לוס.

<איתי עצמון: המונח הסטטוטורי הוא "אובדן גמור להלכה".

<איתי עצמון: המונח הזה קיים בדין אחר, בתקנות מכוח חוק הפיקח על שירותים פיננסיים (ביטוח).

יעקב פרי: קצת קשה להבין את הניואנס, אבל אני לא אעצור את דיון.

יעקב פרי: אם אני משפיע, זה משפיע.

יעקב פרי: אם אני לא משפע – זה לא משפיע.

יעקב פרי: אם אני משפיע, אז ההשפעה שלי לטוטל לוס שונה מההשפעה שלי על זה שהוא – זה לא כל כך - - -

<איתי עצמון: אני אגיד רק וחוה תשלים אותי אם יהיה צורך.

<איתי עצמון: אני אגיד שהמונח אובדן גמור זה מונח סטטוטורי.

<איתי עצמון: הוא קיים בדיני התעבורה ויש לו השלכות שונות לעניין ביטול רישוי ורישום של רכב והליכים שונים מול רשות הרישוי.

<איתי עצמון: המונח "אובדן גמור להלכה" אין לו השלכה בתוך דיני התעבורה.

<איתי עצמון: הוא לא מונח שמעוגן שם ואין לו השלכות על הליכים מול רשות הרישוי אלא רק במישור הביטוחי.

<איתי עצמון: מעבר לכך, וכאן משרד התחבורה ישלים את דברי, המשרד חושב שאין זה נכון להיכנס כאן

<איתי עצמון: בתקנות מכוח חוק רישוי שירותים ומקצועות בענף הרכב לנושא של אובדן גמור להלכה באופן קונקרטי אלא לראות כל השפעה, גם אם היא - - -

יעקב פרי: כל השפעה היא השפעה היא אסורה.

<איתי עצמון: כל פעולה שהמטרה שלה היא להשפיע על השמאי לערוך שומת רכב באופן שמשיג איזושהי טובת הנאה או רווח לאותו גורם שמשפיע, היא אסורה ותהיה לצידה סנקציה פלילית.

יעקב פרי: אני חושב שהצלחתי להבין.

<איתי עצמון: בכל זאת חשוב לשמוע את העמדה של משרד התחבורה, השלמה למה שאמרתי עכשיו כי בכל זאת הם הגורם שמביא את התקנות לאישור הוועדה.

יעקב פרי: רבותיי, אנחנו ניתן בקצרה לכל אחד להתייחס ובתנאי שיגיד את שמו ותוארו.

<חוה ראובני: למעשה, עורך הדין עצמון הציג את עיקרי הדברים.

<חוה ראובני: זה התהליך שעשינו בעזרתו הרבה מאוד, כמו את כל החקיקה פה בתחום הזה.

<לאה ורון: ובעוד כמה תחומים.

<חוה ראובני: עוד הרבה.

<חוה ראובני: יתכן ויכולנו אפילו לא להתייחס לרכב באובדן גמור בתקנה 1 כי אם זה לחץ לשנות את השומה, אז גם לאובדן גמור.

<חוה ראובני: יחד עם זאת, כיוון שאובדן גמור זה לא רק עניין של כסף ועלות למאן דהוא אלא יש לזה תוצאה משפטית פורמלית, חשבנו שנכון להתייחס לזה.

<חוה ראובני: בדיני התעבורה לא קיים המונח אובדן גמור להלכה.

<חוה ראובני: אין לו משמעות משפטית בעולם התעבורה.

<חוה ראובני: זה עניין שקיים אך ורק בעולם הביטוח במערכת היחסים שבין החברת הביטוח למבוטח ולסיבות שבהן ניתנים תגמולי ביטוח בגובה של אובדן גמור למרות שהרכב איננו אובדן גמור במובן המשפטי של המונח הזה.

יעקב פרי: כפי שאני קורא ב-1(א) הכנסתם "יראו פנייה לשמאי רכב כאמור גם פנייה שנועדה להביא שמאי רכב לשנות את שומת הרכב כך שהרכב ייקבע כרכב באבדן גמור".

<איתי עצמון: או לא ייקבע.

יעקב פרי: הבנתי.

<חוה ראובני: יכול להיות מצב שבו בעל איננו מעוניין בקביעה כאובדן גמור כי רכב ישן מאוד, כל תיקון כמעט חוצה את רף האובדן הגמור.

יעקב פרי: תודה חוה.

יעקב פרי: מי עוד?

יעקב פרי: בבקשה, רונן.

<רונן לוי: קודם כל אני רוצה להגיד הערה כללית.

<רונן לוי: ביקשנו ממשרד התחבורה לא להעלות בכלל את התקנות האלה עד אשר יגמר המתווה שנמרח כבר שנה ושלושה חודשים בין איגוד חברות הביטוח למפקח על הביטוח - - -

יעקב פרי: למה?

יעקב פרי: אתה חושב שיהיו דברים סותרים?

<רונן לוי: כי בינתיים מאז שהחוק הזה נכנס לתוקף באוקטובר, רק עניינים שקשורים לביטוח – באוקטובר 2016 - - -

יעקב פרי: אתה מדבר על חוק?

יעקב פרי: אלה תקנות.

<רונן לוי: אלה תקנות של החוק, של חוק רישוי השירותים.

<רונן לוי: בינתיים אנחנו מתעסקים רק בתקנות שנותנות פור לחברות הביטוח ולא מתעסקים במיליון תקנות אחרות שחשובות לכל העוסקים בענף.

<רונן לוי: הכול כבר נדחה שנה ושלושה חודשים, אין לנו תקנות למקצועות.

<רונן לוי: יש הרבה תקנות שמחכות בתור ודווקא חברות הביטוח - - -

יעקב פרי: סליחה שאני מפריע לך.

יעקב פרי: שמענו מאיתן שהדיון בנושא הכבד יותר מתקדם ויקרה לפני סיום מושב החורף.

<רונן לוי: אני מסכים.

<רונן לוי: קודם כל שיגמרו את המתווה ואז צריך להתעסק בתקנות שקשורות לשמאי, למוסך.

<רונן לוי: זו דעתנו.

<רונן לוי: אם כבר באים למשהו ומשלימים אותו, אז עושים אותו ביחד ועושים אותו כחבילה אחת ואתה לא יכול לעשות חקיקה מצד אחד.

<רונן לוי: זאת דעתי.

יעקב פרי: אשאל אותך שאלה ישירה.

יעקב פרי: לפי איך שהתקנות מונחות כרגע על שולחנה של הוועדה, אתה חושב, מעריך, שתהיה סתירה?

<רונן לוי: ללא ספק.

<רונן לוי: כששמאי נכנס למוסך ומשאיר פתק שלא קשור לתיקון הרכב ואז אני אריב איתו שהפתק שהוא משאיר לא מתאים לתיקון רכב, אני אצא פלילי?

<רונן לוי: כבעל מוסך שצריך לתקן אוטו וקיבלתי סמכות לתקן רכב ואני מחליט שצריך להחליף מתלה והוא יגיד לי לשים משהו משומש ולא תקין וירשום את זה ואני אגיד לו שאני לא שם את זה, אני צריך לתת לו את זה בכתב - - -

יעקב פרי: כן.

יעקב פרי: וזה - - -

<רונן לוי: אני גורם להשפעה אסורה.

<רונן לוי: זה לא הגיוני בוודאי.

<רונן לוי: זה אחד.

<רונן לוי: ללא ספק אנחנו חשובים שצריך לעשות את זה אחר כך.

<רונן לוי: היה צריך לדון בזה.

<רונן לוי: כשמדברים על מה זו השפעה, היה צריך לנסח את זה אחרת.

<רונן לוי: כתבנו על זה הרבה מכתבים אבל אף אחד לא סופר את זה בינתיים.

<רונן לוי: המתווה, כמו שאתה יודע, נמרח ונמרח ונמרח ואנחנו לא את האור בקצה המנהרה כרגע.

<רונן לוי: קשה לי להאמין, הלוואי שזה יגמר במושב הזה, אבל אנחנו עוד לא רואים את זה באופק.

<רונן לוי: זה אחד.

<רונן לוי: הדבר השני הוא בעניין אובדן להלכה.

<רונן לוי: אובדן גמור להלכה הוא לא רק בחוזה הביטוח, הוא קיים גם בחוק הגבלת השימוש בחלפים משומשים.

<רונן לוי: זה מוגדר אחרת.

<רונן לוי: לא חייבים היו להשתמש במילה אובדן להלכה אלא בהשפעה כשרכב שצריך להיות באובדן גמור, מורידים אותו לאובדן להלכה.

<רונן לוי: ההשפעה הזו מביאה היום ל-16-15 אלף מכוניות בשנה שחוזרות לכבישים במצב לא בטיחותי.

<רונן לוי: מדינה שמדברת על בטיחות ועושה פה מיליון דיונים על בטיחות, מאפשרת וכל הזמן דוחה ומטאטא את העניין של הנזק הזה שמעלים לכבישים בישראל מכוניות לא בטיחותיות.

<רונן לוי: בגלל השיטה הזו של האובדן להלכה ממשיכים כל הזמן לדחוק את זה מתחת לשולחן, מתחת לשטיח וזה כאן קורה, בוועדת הכלכלה, וכל פעם זה לא זה וזה לא הזמן וזו לא המילה.

<רונן לוי: זה לא משנה אם עכשיו יגדירו את זה כאובדן להלכה.

<רונן לוי: כל השפעה על שמאי שבמקום להשבית אוטו, להפוך אותו לאובדן גמור להלכה ואז הרישיון יהיה בשימוש, זו לדעתנו העבירה הכי גדולה בהשפעה על השמאי כי אם אני אתווכח עם שמאי אם להחליף כנף מקורית או לא מקורית, זה בטל בשישים מול זה שאוטו שהיה אמור להיות אובדן גמור, אתה מחזיר אותו לכביש בלי כריות אוויר, מחזיר אותו לכביש עם מתלה משומש ומסוכן ולא מתאים, עקום.

<רונן לוי: אני לא מצליח להבין את ההיגיון ואת זה שמשרד התחבורה יושב כאן וכל הזמן דוחק את זה ומוציא את זה מהמקום שצריך לקבל את הפוקוס עליו.

<רונן לוי: אני לא חושב שיש פה שמאי או בעל מקצוע אחד שמכיר את העולם הזה שיכול לסתור את הדברים האלה, את הנתונים.

<רונן לוי: אנחנו רואים את המכוניות האלה שיש להן נגדים במקום כריות אוויר וכל פעם שאנחנו מגיעים לפה זה מטואטא במשך 10 שנים.

<רונן לוי: העניין שלא אובדן גמור להלכה והשפעה שיהיה במקום אובדן גמור - - -

<לאה ורון: מר לוי, כמה כלי רכב כאלה עולים על הכביש בשנה?

<רונן לוי: לפי הנתונים שלנו בין 15 ל-16 אלף מכוניות בשנה.

איתן כבל: תודה, רונן.

איתן כבל: אדוני חבר הכנסת פרי, יש לנו כמה דברים שצריך לקבל אותם.

איתן כבל: יש לנו את האובדן להלכה, צריך לסכם את העניין זה.

יעקב פרי: יש את הערעור, הדעה של איגוד המוסכים שאת התקנות צריך לאשר אחרי שמסיימים את המתווה כי להערכתו יכולה או עלולה להיות סתירה בין מה שנאשר בחוק לבין התקנות האלה או אחרות.

<רונן לוי: לבין המתווה.

איתן כבל: חברים, אני מתקדם.

איתן כבל: אני באמת רוצה להתקדם עם העניין הזה.

איתן כבל: כן, חוה, בבקשה.

<חוה ראובני: לעניין הסדר, אני מבקשת להפנות את תשומת הלב לסעיף 245 לחוק שחייב אותנו להגיש דווקא את התקנות האלה בתוך חצי שנה מפרסום החוק, בעוד שלכל יתר התקנות ניתן טווח זמן של עד שנתיים שבהן צווי הפיקוח בתוקף.

<חוה ראובני: התקנות, גם תקנות שמאים וגם תקנות מוסכים, צפויים - - -

איתן כבל: חוה יקירה, עזבי.

איתן כבל: זו עמדתו שהיא מכובדת, אני מבין אותה.

<חוה ראובני: נקודה נוספת.

<חוה ראובני: אני מבקשת להעיר לגבי האובדן להלכה.

<חוה ראובני: בתקנות התעבורה אין משמעות לאובדן להלכה.

<חוה ראובני: יחד עם זאת, יש תקנה 309 - - -

<אינגריד הר אבן: יש לך תקנת נזק מהותי.

<אינגריד הר אבן: תתייחסי לזה בבקשה.

<אינגריד הר אבן: זה שקוראים לזה נזק מהותי ולא אובדן להלכה וזה אותו דבר, אז - - - יש ברישיון חובת רישום נזק מהותי, אז לא תקנות התעבורה?

<חוה ראובני: זה לא אובדן להלכה, זה נזק מהותי - - -

<אינגריד הר אבן: אז מה זה נזק - - -

<לאה ורון: אינגריד, סליחה, צריך לבקש רשות דיבור מיו"ר הוועדה.

איתן כבל: אינגריד, אני סובלני כלפיך, אני שותק ואת עולה באוקטבה.

<אינגריד הר אבן: פשוט התגעגעת אלי כי לא הייתי הרבה זמן.

איתן כבל: צודקת.

<לאה ורון: כולנו.

איתן כבל: אין אחד פה שלא.

איתן כבל: גם אלה שלא הגיעו התנצלו.

יעקב פרי: זו קביעה שלך שהתגעגענו אליך.

<חוה ראובני: תקנה 309 לתקנות התעבורה קובעת הסדר מקיף ומפורט לגבי דיווח לרשות רישוי על הנזקים הכבדים יותר ועל הרישום שלהם.

<חוה ראובני: בעבר היה מצב שרכב שהגיע לסף ה-59.5% נזק, היה אפשר לתקן אותו ולהחזיר אותו לכביש ואף אחד לא ידע מזה.

<חוה ראובני: היום אנחנו לא נמצאים שם, אלא אם כן זה רכב ישן שהיה צריך להחליף בו כנף - - -

<רונן לוי: תוקן בשטחים.

<רונן לוי: מה זה "אף אחד לא יודע עליו".

<חוה ראובני: זה מחויב בדיווח ובכל מקרה - - -

<רונן לוי: הפלסטינים ירוויחו.

<חוה ראובני: אני לא מתווכחת איתך.

איתן כבל: אל תתווכחו, היא מציגה את זה.

איתן כבל: די.

איתן כבל: אתם מעכבים אותי.

איתן כבל: אני כבר יודע מה אני רוצה.

איתן כבל: אני רוצה שאזרח, גם אם הוא יד עשירית, כשהוא קונה את הרכב הוא יודע בדיוק את סיפור הדרך שלו.

<אורי גורביץ: מצוין.

<אורי גורביץ: תמחק את המילה "מהותי".

איתן כבל: הצעקה הזו עוד מהדהדת באוזן שלי מהפעם הקודמת.

איתן כבל: אני מנסה להגיד בשורה התחתונה שזה הכיוון, לא מעניין אותי לאן אתם הולכים.

איתן כבל: דיברנו על המצב כאן, יש גם את נציג חברות הביטוח ויש אתכם.

איתן כבל: זה מה שמעניין אותי.

איתן כבל: פרי, אם אתה שואל אותי, זה מה שצריך לעניין אותנו - -

יעקב פרי: איפה כתוב "מהותי"?

<אורי גורביץ: נזק בטיחותי מהותי.

איתן כבל: - - רכבים שיכולים לגרום לסכנה.

איתן כבל: אני אזכיר שהיה כאן ויכוח איתך, אם אינני טועה, גיל סלומון - -

<לאה ורון: כן, גיל סלומון.

איתן כבל: אני יודע.

איתן כבל: אני אפילו יודע לאיזה שבט רעייתו שייכת.

איתן כבל: משפחה מפורסמת בהסתדרות.

איתן כבל: - - אפילו גיל עשה בזמנו את האבחנה בין נזק כלכלי לנזק בטיחותי.

איתן כבל: תאמינו לי, זוכר את הכול, ברוך השם.

איתן כבל: גם מנהלת הוועדה התייחסה לעניין הזה.

איתן כבל: לא כל רכב שתוקן רע, תוקן בשכם, רמאללה או ג'נין.

איתן כבל: הוא יכול להיות גם מתוקן פה בארץ ולא בהכרח באיזה מוסך באחד מהיישובים הערביים.

איתן כבל: מספיק עם זה.

איתן כבל: היום אנחנו פוגשים את זה גם בתל אביב, גם במקומות הכי מסודרים שיש להם מנורות ניאון יפות בכניסה.

איתן כבל: בפעם הקודמת אמרתי שאחד הדברים שאני רוצה שנכניס לטופס הזה יהיה מי המנהל, כפי שהגדרנו אותו, בדיון הקודם אמרנו המנהל, אתם זוכרים שהגדרנו מי זה מנהל המוסך?

איתן כבל: הוא בעצם חותם - - -

<איתי עצמון: המנהל המקצועי.

איתן כבל: המנהל המקצועי, ייכתב מי זה ואז יש כתובת אם חס וחלילה מתברר שיש כשל בגלל שהרכב לא אושר ועלה לכביש.

איתן כבל: זה מה שאותי מעניין ולא כל הדיבורים האלה עכשיו, להלכה או לא להלכה, חצי להלכה, רבע להלכה.

איתן כבל: זה מה שצריך שיהיה.

איתן כבל: הנציג החדש של המבוטחים, עודד, העלה בצדק וסיפר לנו את הסיפור של עצמו.

איתן כבל: חברים כל מה שדיברנו, עסקנו בעניין הזה.

איתן כבל: אין כאן את תורת המטחנה שאנחנו חוזרים על כל הסיפור וטוחנים אותו עד דק.

איתן כבל: הוא כבר דק.

איתן כבל: אנחנו צריכים לקבל עכשיו את ההחלטות והכיוון שאני מדבר עליו הוא ברור מאוד, אלא אם יש לו איזו חוכמה גדולה, שיגיד אותה.

איתן כבל: האם חבר הכנסת פרי חולק עלי בעניין הזה?

איתן כבל: אני אשמח לשמוע או שהוא רוצה לחדד או להוסיף?

יעקב פרי: לך קדימה, ידידי.

יעקב פרי: בבקשה, נציג המבוטחים.

<עודד לוי: בתקנה שהוצגה, היא מתייחסת לאומדן נזק ראשוני.

<עודד לוי: אומדן נזק ראשוני נשלח על ידיד השמאי רק בתביעות לפוליסה.

<עודד לוי: אומדן נזק ראשוני, למעשה, הוא חלק ממנגנון הערעור של המבוטח או המבטחת בתביעות שהן רק לפוליסה, משמע, לא תביעות שהן כנגד צד ג'.

<עודד לוי: יש פה שני צדדים.

<עודד לוי: הצד הראשון זה המבוטח והצד השני זה המבטחת.

<עודד לוי: לפי התקנה פה רוצים להכניס את המוסך כעוד צד לאותה מחלוקת.

איתן כבל: אמור שוב.

<עודד לוי: פה התקנה מדברת על ערעור על אומדן נזק ראשוני.

<עודד לוי: אומדן נזק ראשוני זה רק בתביעות לפוליסה.

<עודד לוי: זה לא בתביעות כנגד צד ג'.

<עודד לוי: בתביעות צד ג' השמאי בכלל - - -

איתן כבל: אתה התקדמת.

<דרור וגשל: על איזה ערעור אתה מדבר?

<עודד לוי: פה רשום שהמוסך - - -

איתן כבל: נציג המבוטחים, פה אנחנו נוהגים לומר שכר מצווה – מצווה.

איתן כבל: פה זה אומר שכר סעיף – סעיף.

<עודד לוי: אני באותו סעיף.

<עודד לוי: סעיף 2 - - -

<איתי עצמון: הוועדה עוסקת כרגע בסעיף 1, בבקשה לדיון מחדש ודיון מחדש בתקנה 1.

איתן כבל: זה הכול.

איתן כבל: כן, אינגריד.

<אינגריד הר אבן: לדאבוננו, לא תוקן פה כשל מהותי בתקנות האלה שסותר סעיפים אחרים בחוק.

<אינגריד הר אבן: לפי התקנות האלה כל היום יום של המוסכים הוא עבירה כי כל יום במוסכים מדברים עם שמאים ומנסים להשפיע עליהם לכאן או לכאן.

<אינגריד הר אבן: שימו לב, מי שפונה לשמאי רכב באופן - - -

איתן כבל: אתה אמרת את זה כי זה מה שעולה מתוך הדברים או שאת אומרת?

<אינגריד הר אבן: זאת ההערה שלי לנוסח ודיברנו על זה בפעם הקודמת.

איתן כבל: אלה שני דברים שונים.

איתן כבל: זאת פרשנות שלך של הנוסח או שאת אומרת - - -

<איתי עצמון: תיאור מצב קיים.

<לאה ורון: הוא מדברת על הפרקטיקה.

איתן כבל: בגלל זה רציתי שהדברים יהיו ברורים.

<אינגריד הר אבן: התקנות הללו, לא רק שהן לא מתכתבות עם המציאות, הן גם סותרות סעיפים בחוק.

<אינגריד הר אבן: לפי ההגדרה הכול כך רחבה בסעיף 1(א) כל ממשק יום יומי בין מוסך לשמאי נועד הרי להגדיל את הכנסת המוסך – המוסך עבריין.

<אינגריד הר אבן: לא רק שאסור למוסך לפנות לשמאי – אני מפנה לסעיפים 138 עד 142 לחוק הרישוי עצמו שם כתוב ששיקול הדעת של המנהל המקצועי במוסך הוא חופשי מהשפעות.

<אינגריד הר אבן: כתוב גם שהמנהל המקצועי במוסך הוא האחראי לתיקון.

<אינגריד הר אבן: איך הוא יכול להיות אחראי לתיקון אם אסור לו לדבר עם השמאי?

<אינגריד הר אבן: הרי זה דבר והיפוכו.

<אינגריד הר אבן: כתוב, למשל, שבעל רישיון להפעלת מוסך – סעיף 139 – יפעל בהתאם להוראות היצרן.

<אינגריד הר אבן: אבל מעכשיו, אם השמאי לא מפרש נכונה את הוראות היצרן והמוסך מעיר לו על כך, אז המוסך עבריין.

<רונן לוי: הוא גם לא מכיר אותן.

<אינגריד הר אבן: מה קורה בסוף?

<אינגריד הר אבן: אסור למוסך בכלל לדבר עם השמאי, אבל מאידך, לפי החוק, המוסך הוא זה שאחראי על התיקון.

<אינגריד הר אבן: זה הרי מצב בלתי אפשרי.

<אינגריד הר אבן: אבל גם במציאות זה לא אפשרי.

<אינגריד הר אבן: לכן אנחנו מציעים שבמקום הביטוי "באופן שיגדיל את הכנסתו" הנושא של ההשפעה האסורה יהיה רק לכיוון של הונאות ביטוח.

<אינגריד הר אבן: מה זה "יגדיל את הכנסתו"?

<אינגריד הר אבן: אם המוסך אומר לו: תשים חלק מקורי ולא חלק משומש, זה להגדיל את הכנסת המוסך, נכון?

<אינגריד הר אבן: זו השפעה אסורה?

<אינגריד הר אבן: רק מה שהוא הונאת ביטוח הוא רלוונטי פה, לא סתם עוד 10 שקלים שקיבלתי על חלף אחר בתור מוסך.

<גיל סלומון: אם מוסכניק מעלה את המחיר שהוא מקבל, אז זה לא בעקיפין יכול להישמע כמו הונאת ביטוח?

<אינגריד הר אבן: זה הונאת ביטוח?

<רונן לוי: החזקת פעם מברג ביד?

<רונן לוי: אתה יודע על מה אתה מדבר?

<גיל סלומון: החזקתי.

<שלמה תוסייה-כהן: אדוני, אם מחר אתה הולך להעלות את הפרמיה, אז אפשר להאשים אותך בהונאה?

<לאה ורון: תבקשו רשות דיבור בבקשה, עורך הדין תוסייה-כהן.

<רונן לוי: כל פעם שתעלה את המחיר של הפרמיה אתה רמאי?

<אינגריד הר אבן: אני רוצה גם להפנות - - -

<רונן לוי: - - - 4% לשנה - - - מי מרמה?

איתן כבל: חברים, רגע.

איתן כבל: אני מבקש מכל הגופים הצדיקים - - -

<רונן לוי: לא עניין של צדיקות, זה עניין של - - -

<לאה ורון: אדוני מפריע לדיון.

איתן כבל: אני אגיד לך למה, רונן, כי כל אחד מציג את השני - - -

<רונן לוי: אבל היום יום שלנו.

<רונן לוי: אולי פעם תהיה שלושה ימים במוסך, תראה כל יום - - - כשבא בקר לשמאי ואומר לו: אתה אל תחליט; אבל אם בקר עכשיו רוצה להוזיל את העלות ולדפוק את התיקון של האוטו, אז אנחנו מה?

<רונן לוי: אני צריך להגיד לו שזה בסדר?

<רונן לוי: נוציא את האוטו כך?

איתן כבל: אתה נוגע בליבת העניין.

<רונן לוי: אבל מי שמשפיע על השמאי זה הבקר של חברת הביטוח יותר מהמוסך.

<רונן לוי: אתה יודע את זה.

<גיל סלומון: מי קובע את זה?

איתן כבל: רונן, תודה.

איתן כבל: גיל, תודה.

<אינגריד הר אבן: יחד עם נוסח התקנות הוצג לנו מכתב של שר התחבורה שכותב במפורש שאין בתקנות אלו לקבוע דבר לגבי חברות ביטוח.

<אינגריד הר אבן: אמור מעתה, רק המוסכים הם אלה שאפשר להאשים אותם בהשפעה אסורה, חברות ביטוח נקיות וטהורות.

<אינגריד הר אבן: הרי זה לא הגיוני, הרי מרבית התלונות של שמאים על השפעה אסורה הן דווקא על חברות הביטוח.

<אינגריד הר אבן: זה מחזיר אותנו למה שאמרנו קודם.

<אינגריד הר אבן: בלי מתווה כולל שמסדיר את היחסים בין מוסך, שמאי וחברת ביטוח אין היגיון בתקנות האלה.

<אינגריד הר אבן: התקנות האלה מרעות משמעותית את מצבו של אחד השחקנים במתווה ומטיבות משמעותית את מצבן של חברות הביטוח.

<רונן לוי: וגם של בעל הנכס המתוקן שאמור לקבל תיקון ראוי לאוטו שלו.

איתן כבל: תודה, רונן.

איתן כבל: בבקשה, תוסייה-כהן.

<שלמה תוסייה-כהן: אדוני, בכל הכבוד, מה שמבקש איגוד המוסכים זה להפוך את התקנות האלה שלמעשה כפי שהם אומרים לא חלות על אף אחד חוץ מאשר על מוסכים לכאלה שמהן יוחרג גם המוסך.

<שלמה תוסייה-כהן: למעשה, אם נקבל את הגישה הזאת ומוסך יוכל להשפיע כפי שהוא רוצה על שמאי, אפשר למחוק את כל התקנה, אין בה שום טעם.

<שלמה תוסייה-כהן: אני רוצה דווקא לדברים הראשונים שהם אמרו לגבי המועד של אישור התקנות האלה.

<שלמה תוסייה-כהן: אדוני הזכיר בפתח הדיון את השאלות של ערעור על שומות השמאי – שמאי החוץ, שמאי הרשימה, השמאי הרנדומלי כל אותם שמאים שאנחנו עוד לא יודעים מי מהם ישרוד את הרפורמה ומי כבר לא יהיה בין החיים.

<שלמה תוסייה-כהן: כאשר אדוני והשר קבעו תקנות שדנות על האופן שבו יש למעשה לפעול לאחר קבלת אומדן, אנחנו מקווים, לפחות לפי הצעתנו, שהתקנות האלה סותרות את המתווה כי אם אנחנו נגיע למצב שבו אומדן ראשוני ילך להכרעה כפי שקיים היום אצל שמאי מכריע, אז כל מה שכתוב בתקנה ב' הופך ללא רלוונטי כי אין עוד שום מקום לפנות לשמאי כדי שיתקן את השומה שלו כי הוא לא יהיה מוסמך לעשות את זה.

<שלמה תוסייה-כהן: ברגע ששמאי יוציא אומדן והיא תעבור להכרעה של שמאי מכריע, כפי שעולה גם מהמתווה שמאושר כרגע, מה הטעם בפנייה של המוסך אל השמאי?

<שלמה תוסייה-כהן: איזו תועלת יש ומאיפה - - -

איתן כבל: תוסייה-כהן, תודה.

איתן כבל: העניין ברור.

<גיל ברגפרוינד: מכיוון שלכולנו ברור שהשורה התחתונה היא שכשהצרכן בא לשים את הרכב במוסך, אז הוא רוצה שהרכב ייצא גם תקין אבל גם בטיחותי, אז אני מבקש שלשוה דברים.

<גיל ברגפרוינד: אחד, בסעיף הראשון, מי שפונה לשמאי רכב, מכיוון שהלחץ הוא בדרך כלל דרך חברות הביטוח על השמאות, אז צריך שיהיה רשום כל בעל רישיון באופן כזה שיהיה ברור שגם חברות הביטוח יכנסו פנימה - - -

<איתי עצמון: זה סותר את החוק המסמיך.

<איתי עצמון: אתה סותר את החוק המסמיך אם אתה כותב - - -

<גיל ברגפרוינד: דבר שני, אני מבקש שהנושא של האובדן הגמור והאובדן הגמור להלכה יהיו ברורים פה.

<גיל ברגפרוינד: הדבר השלישי, בסעיף 2 כתוב לגבי מסירת השומה.

<גיל ברגפרוינד: אני מבקש שגם הצרכן יקבל טיוטת שומה כי בפועל, כדי שהצרכן לא ייפגע הוא צריך לדעת מראש מה מתכננים לעשות לו, שלא ינסו לתחמן אותו בדרך בעקבות לחצים של חברת הביטוח או מישהו אחר.

<גיל סלומון: אדוני, אנחנו נמצאים הרבה בדיונים פה ובאמת במחילה, אני חושב שהשיח לא יכול להיות שהוא יהיה כזה רדוד שהכול פה הולך להיות אישי.

<גיל סלומון: אין פה עניינים אישיים אם החזקתי מברג או לא החזקתי מברג.

<גיל סלומון: הגועל נפש הזה לא ראוי שייאמר פה בוועדה ולא בכנסת.

איתן כבל: לא שמעתי את זה ואני מקבל.

<רונן לוי: הוא משמיץ את כל המוסכים.

איתן כבל: גיל, אני מציע שמרגע זה ואילך מי שיהפוך את הקולגה שלו - - -

<גיל סלומון: באמת יש גבול.

איתן כבל: אני אשלח אותו לקורס בחוץ.

<גיל סלומון: נושא שני.

<גיל סלומון: לעניין אובדן להלכה, זה עלה פה לפני שנכנסת.

<גיל סלומון: אדוני היושב-ראש, אובדן להלכה זה מונח כלכלי וכמובן הוא לא רלוונטי לאירוע הזה.

<גיל סלומון: דיברנו עליו בדיון קודם בנושא אחר וזה ייפתר גם במקום אחר, זה לא המקום שאנחנו צריכים לדון בו.

<גיל סלומון: לנושא התקנות האלה.

<גיל סלומון: בתקנה 1(א) נקבע שהאיסור על השפעה אסורה במצב של מי שפונה לשמאי.

<גיל סלומון: זאת אומרת, ההשפעה היא על מי שפונה לשמאי בכל דרך שהיא במפורש או במשתמע, אבל אין פה הגדרה – אנחנו העברנו את זה למשרד התחבורה ואני מבין שהם גם מסכימים איתנו באיזשהו אופן – של פנייה של שמאי.

<גיל סלומון: מה קורה כשפנה שמאי לאחד הגורמים שעלולים להשפיע על שיקול דעתו.

<גיל סלומון: זאת אומרת, בין אם הוא פונה ליצרן, למוסך אחר, לבעל המוסך – במקרה הזה אנחנו מבקשים שזה יתועד.

איתן כבל: תודה, גיל.

איתן כבל: הדבר ברור.

<איתי עצמון: אני רוצה להסב שוב את תשומת הלב למסגרת שבה אנחנו נמצאים.

<איתי עצמון: המסגרת היא סעיף 159 לחוק שחל על בעל רישיון לפי חוק זה ואוסר עליו להשפיע במישרין או בעקיפין על שיקול דעת של שמאי רכב.

<איתי עצמון: גם שמאי רכב הוא בעל רישיון לפי החוק וגם לו אסור להשפיע על שמאי אחר.

<איתי עצמון: אבל גורמים שהם לא בעלי רישיון לפי החוק הזה, התקנות לא חלות עליהם מכיוון שכך קובע החוק המסמיך, הסעיף המסמיך.

<איתי עצמון: אנחנו לא יכולים להרחיב את התקנות מעבר למה שקובעת החקיקה הראשית.

<איתי עצמון: לעניין דיני הביטוח יש את חוק הפיקוח על שירותים פיננסיים (ביטוח), תקנותיו והחוזרים של המפקחת על הביטוח והם אלה שמסדירים, אני מניח – יוכל להרחיב כאן נציג רשות שוק ההון – את הנושא שעליו אתה מדבר.

איתן כבל: סעיף (א) כפי שהוא מופיע פה אני חושב שהוא מנוסח בצורה הכי עניינית, הכי מקצועית.

איתן כבל: קראתיו שוב ושוב.

איתן כבל: הוא אומר את הפשיטא.

איתן כבל: הוא אומר שכל מי שמנסה להשפיע, לא סתם להשפיע, אלא לעשות מניפולציה כדי שהוא יוכל להרוויח ממנה יותר כסף או טובת הנאה, זה דבר שהוא אסור.

איתן כבל: מעלה גיל את העניין ומבקש בסעיף הזה להרחיב ולומר מה קורה אם שמאי עושה מעשה כזה.

איתן כבל: אומר לי היועץ המשפטי – דרך אגב, זה נראה לי ברור מאליו.

איתן כבל: אני מאוד נזהר עם ה"אם".

איתן כבל: השאלה ששאל כאן גיל, מעבר לעניין שזה לא בדיוק כאן, מה קורה עם שמאי, לא הלקוח עצמו, אלא הוא זה שיוזם את העניין הזה.

איתן כבל: גם לדעתי צריך למצוא לזה פתרון.

איתן כבל: אם אין פתרון כאן - - -

<שלמה תוסייה-כהן: תקנות שדנות בעבירות משמעת של שמאים.

איתן כבל: פה זו לא תהיה עבירת משמעת.

איתן כבל: אתה לא יכול להגיד למוסכניק לתת לו בראש פה - - -

<שלמה תוסייה-כהן: יש דין משמעתי - - -

איתן כבל: - - - אם אתה שולח אותו לוועדת הביקורת - - -

<שלמה תוסייה-כהן: - - - מתחכם ואומר בית דין - - -

יעקב פרי: - - - מי שפונה לשמאי - - -

<חוה ראובני: אני מבקשת להוסיף - - -

<גיל סלומון: אז אם השמאי פונה ואז מתחילים לדבר איתו, הוא יגיד: פנו אלי.

<דרור וגשל: התקנות האלה לא אוסרות על פנייה הדדית של שמאים - - - מותר לך לפנות, אסור לעשות מעשים שישפיעו בצורה - - -

איתן כבל: חברות וחברים, אף אחד לא אמר שאסור לדבר, להתייעץ, לומר.

איתן כבל: אין כאן ויכוח.

איתן כבל: אני לא אמרתי ששנאי לא יכול לדבר עם נציג זה או נציג אחר.

איתן כבל: כל העניין הוא, שיהיה ברור, שאם יש כאן פעולה או מעשה של מי מהגורמים - - -

<איתי עצמון: גם של שמאי וגם של בעל רישיון - - - כל מי שהוא בעל רישיון.

איתן כבל: הוא אומר משהו - - -

<גיל סלומון: השמאי לא - - -

<איתי עצמון: אז גורמים אחרים.

איתן כבל: מה שאומר גיל, ואין לי מענה כאן – הכול הבנתי, אסור להשפיע על השמאי, הכול בסדר – מה קורה אם שמאי הוא זה שיוזם את ההשפעה עליו?

איתן כבל: זה לא ברור מאליו שגם שמאי שמנסה לעשות מניפולציה, זה בעצם גם השפעה על השמאי.

<חוה ראובני: זה בעל רישיון שמנסה להשפיע על שמאי.

איתן כבל: נכון.

איתן כבל: גם אם הוא מנסה להשפיע על עצמו או לגרום שתהיה השפעה על עצמו.

איתן כבל: אתה מבין מה שאני אומר פרי?

יעקב פרי: אני מבין.

יעקב פרי: אבל אני אומר שבאיזשהו מקום יכול לבוא שמאי ולעשות את מה שהוא עושה ולהגיד שלשון התקנה דיברה על זה שצריך להשפיע עלי – אני השפעתי על עצמי.

יעקב פרי: אתה מבין למה אני מתכוון.

<גיל סלומון: הוא ביקש את המניפולציה.

<איתי עצמון: לכן כתוב "במפורש או במשתמע" אני חושב שהאיסור על כך מנוסח באופן רחב.

<איתי עצמון: ואני גם מזכיר שיש על שמאי רכב חובות נוספות לפי סעיף 163.

<איתי עצמון: זה הסעיף שדן בעבירות משמעת.

איתן כבל: גם אם אנחנו אומרים את זה פה בפרוטוקול והדברים ברורים, לי לפחות.

איתן כבל: זה מה שאני הבנתי.

איתן כבל: אחרי שאתה אמרת את זה וקראתי את זה שוב, הכוונה היא שזה לא משנה מי.

איתן כבל: גם אם הוא אומר: שוחחתי עם עצמי.

<גיל סלומון: מבחינתך, גם מי שפונה לשמאי למרות שהשמאי הוא שפנה אליו ראשון?

<גיל סלומון: זה היינו הך?

איתן כבל: אם עשיתי מניפולציה כפי שהוא התלונן, הוא צריך להוכיח שהייתה פה מניפולציה.

איתן כבל: גיל, בוועדה הזו משתדלים לעצור ב"אם" השני כי אם לא - -

יעקב פרי: זה לא ייגמר.

איתן כבל: - - זה לא נגמר.

איתן כבל: אני אומר את זה מניסיון גם כמחוקק ותיק וגם כיו"ר ועדה.

איתן כבל: גיל, אין סוף, אין סוף.

<גיל סלומון: - - - מי שפנה ל- - - אם אל היה כתוב את זה - - -

איתן כבל: אני רוצה לקחת דוגמה ממחוזות אחרים, מחוזות הגז, הגפ"מ, גז לבישול.

איתן כבל: העברנו פה כללים ונעשתה פה אחת המהפכות היותר גדולות שנעשו בשנים האחרונות באיזשהו ענף.

איתן כבל: שנים לא עסקו בזה.

איתן כבל: דרור, אתה יודע את זה.

איתן כבל: זה ימנע מהם שיהיו להם טיקים בעיניים?

איתן כבל: זה ימנע מאיזו חברת ביטוח שיהיו לה טיקים בשתי העיניים?

איתן כבל: לא.

איתן כבל: למה אתה מחוקק?

איתן כבל: ?

איתן כבל: אני כבר ותיק פה, אני אתן לך עוד דוגמה: אני כבר מזהיר בתיקון, מזהיר שלא יעשו את זה, כמו במענה תוך 3 דקות, אתה מכיר?

איתן כבל: מה עשו?

איתן כבל: אני לא אומר מי - - -

<גיל סלומון: - - -

איתן כבל: לא.

איתן כבל: אתם לא.

איתן כבל: אתם בכלל לא עונים גם אחרי שבועיים.

איתן כבל: אני לא התכוונתי אם מישהו רוצה להצטרף אליכם.

איתן כבל: התכוונתי למי שצריך לקבל שירות, אז זה כפרה עליך.

איתן כבל: אתה מבין?

איתן כבל: אתה כבר נותן פיצויים אחרי המוות למשפחה שלו.

איתן כבל: עזוב, בחיאת דינאק.

איתן כבל: בדיוק שלח היום מעודי – גברתי, כדאי שתקשיבי – אוהד מעודי כותב בדיוק עליכם.

איתן כבל: יש לי את החוק החדש של מענה עד 6 דקות.

איתן כבל: מענה אנושי מקצועי.

איתן כבל: זה בעקבות כל התחמונים על התחמונים.

איתן כבל: שמנו את זה על השולחן.

איתן כבל: זהו.

איתן כבל: זה לא שעונים ומנתקים.

איתן כבל: לא ענית.

איתן כבל: זה מענה עד 6 דקות.

איתן כבל: ביקשו חברות הביטוח לא להיות חלק מהחוק.

איתן כבל: הגברת דורית סלינגר, המפקחת על הביטוח, תביא תקנות לטיפול בעניין.

איתן כבל: הם שלחו את זה היום.

איתן כבל: אני עוד לא פתחתי את זה.

איתן כבל: הוא אומר שזה נותן מענה ומתכתב עם כל הגופים במשק.

איתן כבל: זאת מהפכה.

איתן כבל: מענה מקצועי.

איתן כבל: לא "אח שלי, נראה, תבוא, אני צריך לשאול, נראה".

<רונן לוי: לפחות שישימו מוזיקה טובה.

איתן כבל: אסור.

<רונן לוי: שש דקות זה שיר.

<רונן לוי: שני שירים.

איתן כבל: עד שש דקות.

<רונן לוי: הבנתי.

<רונן לוי: זה יהיה שש דקות, ברור לך.

<רונן לוי: ברור לך שזה יהיה שש דקות.

איתן כבל: אני לא רוצה לבלבל לך עכשיו את המוח.

איתן כבל: שיענו לי עד שש דקות, בסדר?

איתן כבל: אני מוכן לסבול שש דקות.

איתן כבל: למה את מתפלסף כאילו עונים לך אחרי שעה.

איתן כבל: עוד לא התחלת, אתה כבר מתבכיין מענה מקצועי.

איתן כבל: אתה יודע מה זה מענה מקצועי?

איתן כבל: זה אומר שכמו שאתה מוכר לי מוצר, אין שאלה שאתה לא יודע לענות לי עליה.

איתן כבל: נכון?

איתן כבל: אתה לא אומר לי: תתקשר אלי מחר, אני אחזור אליך מחר.

איתן כבל: נכון?

איתן כבל: אתה יודע לתת תשובות לכול?

<רונן לוי: תמתין.

<רונן לוי: יש עוד שש דקות.

<רונן לוי: מה אתה עושה עם "תמתין עוד שש דקות"?

איתן כבל: אתה רוצה שאני אגיד לכם איך זה קורה במוסכים?

<רונן לוי: בבקשה.

איתן כבל: זה לא אם ואם ואם.

איתן כבל: עזוב, למה לך?

איתן כבל: אתה תתעסק עם העניינים שלך.

<רונן לוי: למה, אני לא צרכן?

<רונן לוי: אני לא קונה ביטוח?

<רונן לוי: אין לי עניינים?

<רונן לוי: תאמין לי, אנחנו מחכים 20 דקות - - -

איתן כבל: ואנחנו לא באים למוסך?

איתן כבל: המזל שלי זה שהמוסכניק שלי אחלה.

<רונן לוי: או שהמוסכניקים לא צורכים כלום במדינה?

איתן כבל: לפני הרוויזיה, בבקשה.

<ישראל צרפתי: אני מאיגוד המוסכים.

<ישראל צרפתי: לפי סעיף 132 אנחנו מחויבים להגיש הצעת מחיר על הנזק לשמאי - -

איתן כבל: אתה מאיגוד המוסכים, ואתה, רונן?

<רונן לוי: כל האיגוד פה עכשיו.

איתן כבל: מה זה, אין לכם עבודה?

<ישראל צרפתי: - - האם אי ההסכמה בין הצעת המחיר שהגשתי מראש לפני ששמאי הגיע ללקוח לבין הוויכוח שלי עם השמאי היא השפעה אסורה?

<ישראל צרפתי: כי לפני שמגיע השמאי, כבר אני מכין לו הצעת מחיר עם מספר שעות העבודה ושלושה סוגי חלפים.

<איתי עצמון: ללקוח.

<חוה ראובני: עם סוג חלף אחד וכותבים למטה - - - הצענו שניים.

<חוה ראובני: ראיתי בעיניים.

איתן כבל: חוה, כבר הרבה זמן לא היה סעיף כל כך ברור, כל כך פשיטא כמו הסעיף הזה.

איתן כבל: אתה בא ואתה עושה על הלקוח שלך מניפולציה.

איתן כבל: זה סעיף המניפולציה.

איתן כבל: אם אתה לא עושה עליו מניפולציה, אף אחד לא אומר לך אל תדבר.

איתן כבל: אף אחד לא אומר לך תציע לו או לא תציע לו כל עוד אתה לא עושה עליו מניפולציה.

איתן כבל: אם הוא תפס אותך במניפולציה, דהיינו, חברת הביטוח חושבת שנעשתה פה מניפולציה או לחילופין השמאי עצמו מרגיש שמישהו מנסה לעשות עליו מניפולציה - - -

<ישראל צרפתי: מי הסמיך אותו להחליט אם אנחנו עושים מניפולציה?

<ישראל צרפתי: הרי זה ויכוח מקצועי.

<ישראל צרפתי: אני יכול להגיד לו: אני רוצה 10 שעות עבודה.

<ישראל צרפתי: והוא יגיד לי שמונה שעות עבודה.

<ישראל צרפתי: השמאי רוצה למזער את הנזק על חשבון העובד במוסך.

<ישראל צרפתי: לא פעם ולא פעמיים - - -

איתן כבל: אגלה לך סוד.

איתן כבל: בשיעור הראשון, כשהתחלתי את הדיונים בעניין הזה, נתתי את הדוגמה הזו.

איתן כבל: אנחנו כבר בתיכון.

איתן כבל: אנחנו לקראת הסמכה וקבלת תעודת בגרות.

<ישראל צרפתי: נשארתי בכיתה א'.

איתן כבל: יפה.

איתן כבל: אז תבוא לכל הדיונים.

<ישראל צרפתי: גם השמאי נשאר בכיתה א', זאת הבעיה.

איתן כבל: העניין ברור.

<אורי גורביץ: נדמה לי שנאמר שלא מעליבים כאן אחד את השני.

איתן כבל: נכון.

איתן כבל: לא משנה.

איתן כבל: הוא לא בא לכל הדיונים.

<ישראל צרפתי: הייתי בדיונים.

איתן כבל: היית בחלקם.

איתן כבל: עזוב, אנחנו מבינים עניין.

איתן כבל: תודה רבה.

איתן כבל: אני מעלה את זה - - -

<איתי עצמון: קודם כל, הבקשה לדיון מחדש בתקנה 1 לתקנות.

<איתי עצמון: בעד הבקשה – פה אחד

איתן כבל: הבקשה אושרה.

<איתי עצמון: הבקשה אושרה.

<איתי עצמון: אני מציע כרגע שעורכת הדין ראובני תקרא את הנוסח החדש.

<חוה ראובני: "השפעה אסורה על שיקול דעת של שמאי רכב 1.

<חוה ראובני: (א) מי שפונה לשמאי רכב, בכל דרך שהיא, במפורש או במשתמע, במטרה להביא שמאי רכב לערוך שומת רכב באופן שיגדיל את הכנסתו של הפונה או את הכנסתו של אחר בכסף, בשווה כסף או באופן שישיג טובת הנאה אחרת לעצמו או לאחר, משפיע על שיקול דעתו של שמאי רכב בניגוד להוראות סעיף 159(א) לחוק; לעניין זה, יראו פנייה לשמאי רכב כאמור גם פנייה שנועדה להביא שמאי רכב לשנות את שומת הרכב כך שהרכב ייקבע כרכב באבדן גמור או לא ייקבע כאמור.

<חוה ראובני: (ב) בתקנה זו, "רכב באובדן גמור" - כהגדרתו בתקנה 266 לתקנות התעבורה, התשכ"א-1961.

<חוה ראובני: ".

איתן כבל: אני יכול להצביע?

איתן כבל: בעד התקנה – פה אחד

איתן כבל: תודה רבה.

איתן כבל: תקנה 1 אושרה.

איתן כבל: תקנה 2.

<איתי עצמון: תקנה 2 ותקנה 3 אושרו ב-11 ביולי.

איתן כבל: רונן, אני רוצה את הקשב שלך בבקשה.

איתן כבל: אני אומר לכם את זה ברצינות.

איתן כבל: אנחנו בדיונים אינטנסיביים.

איתן כבל: אני יודע שלא כולם מרוצים מכל הדברים.

איתן כבל: אני אעשה את הכול, אני אומר את זה לחברות הביטוח, למוסכניקים ולשמאים, אני נחוש שהשמאות תהיה בדיוק כמו שכתוב בסעיף 1.

איתן כבל: שתהיה חפה מכל השפעה.

<אורי גורביץ: אנחנו מסכימים.

איתן כבל: זה שאתם מסכימים זאת אמירה יפה וחשובה.

איתן כבל: אני גם רוצה שזה יהיה מעוגן, לא רק בדיבור.

<אורי גורביץ: בגלל זה הסכמנו שיהיה בית דין היחיד לשמאים.

איתן כבל: אני כבר אומר לכם שלא יהיו מוסכיה סדר בשום פנים ואופן.

איתן כבל: אמרתי את זה ואני חוזר ואומר, לא יהיו מוסכי הסדר.

איתן כבל: כולם מוסכי הסדר.

איתן כבל: כל מי שיודע לעמוד בסטנדרטים של משרד התחבורה.

איתן כבל: אגף הרכב, זה שנותן את האישורים, קובע שהמוסך הזה עומד בסטנדרט – יוכל לקבל אישור.

איתן כבל: אותו דבר חברת הביטוח.

איתן כבל: חברת הביטוח לא באה לריב.

איתן כבל: יש שתי נקודות של חברת הביטוח.

איתן כבל: ברגע שכבר אסור לה לדבר או שהיא לא יכולה אלא באחת משתי הדרכים שנקבעו – תיקבע השמאות.

איתן כבל: זה צד אחד.

איתן כבל: דבר שני, הפיל הגדול שמרחף פה באמצע החדר, קוראים לזה מחירי החלפים.

איתן כבל: בסוף הכול מתחיל ונגמר במחירי החלפים.

<איתי עצמון: עדיין לא קיבלנו את התקנות של - - -

איתן כבל: דיברתי עם אבנר בעניין הזה וביקשתי שיכין משהו שאפשר יהיה בסוף להתכתב איתו באמת.

איתן כבל: אם בסוף נעשה את המאגר הזה ואי אפשר באמת אחר כך לעשות את ההשוואה האמיתי וזה רק מילים מן השפה ולחוץ, אז עשינו עוד יותר גרוע.

איתן כבל: אבל ברור שחלק ניכר מהדיון סביב השולחן הזה הוא סביב מחירי החלפים.

איתן כבל: לכן אמרתי וגם הצעתי שאנחנו לא חייבים להתעסק, רונן, עם כל אלפי החלפים שיש לך בתוך הרכב.

איתן כבל: יש את ה-16 או 17 פריטים שהם ליבת הרכב שעליהם בסוף כל הסיפור הזה - - -

<רונן לוי: אדוני שכח שאני הצעתי את זה.

<רונן לוי: זו הייתה הצעה שלי.

<רונן לוי: אבל היה לפקח, לא לעשות הפוך.

איתן כבל: לא שכחתי.

איתן כבל: רונן, אני כבר מבין שאדוני מנסה להשפיע על עד.

<רונן לוי: ברור.

<רונן לוי: אבל זה עדיין חוקי.

<רונן לוי: זה עדיין חוקי, אני מנצל את הזמן.

איתן כבל: בסדר, העניין ברור לי.

איתן כבל: לסיום אני רוצה לומר את המשפט האחרון.

איתן כבל: שאף אחד מאתנו לא יתבלבל.

איתן כבל: לא אני, לא צוות הוועדה, לא תם נציגי הממשלה ולא נציגי הציבור, כל אשר אנחנו עושים זה כדי שבסוף הלקוח מקבל השירות יהיה לו את השירות הטוב ביותר.

איתן כבל: אם נגיע למצב שאנחנו לא יודעים להתכתב עם מציאות כזו, זה לא יקרה.

איתן כבל: אני לא אאפשר.

איתן כבל: כשרונן התייצב אצלי והתייצבנו אצל חוה, אם אינני טועה – זה היה אצל חוה?

<רונן לוי: אצל שרית.

איתן כבל: אצל שרית, לפני הרבה מאוד שנים - - -

<איתי עצמון: רישוי מוסכים.

איתן כבל: רישוי מוסכים וכל הדברים האלה, זה יטולטל.

איתן כבל: בשורה התחתונה, לא באתי רק בשביל לעזור לרונן ולכל אלפי המוסכניקים או כמה שיש בארץ אלא בראש ובראשונה השתכנעתי שהפגיעה בהם מייצרת גם פגיעה שמתגלגלת אל הצרכן.

איתן כבל: זה הסיפור.

איתן כבל: אם אני יודע לעזור ולגרום לכך שמוסכניקים יוצאים מרוצים בחיי היום יום שלהם והלקוחות עוד יותר – אז הרווחתי ואם אני מצליח, כך עם השמאים וכך עם חברות הביטוח.

איתן כבל: יש לי רק בקשה אחת: תזכרו שכולם שליחי ציבור.

איתן כבל: גם אחרי שנקבל את כל ההחלטות תמיד יהיה – אם בחברת הביטוח, אם השמאי אם המוסכניק – מישהו שלא יפעל על פי הכללים האלה.

איתן כבל: בואו לפחות נוציא מתחת ידנו את התוצאה הטובה ביותר.

איתן כבל: זה בידיים שלנו.

איתן כבל: בואו לא נהיה גרידים, בואו לא נהיה חזיריים כל אחד מהמקום שלו.

איתן כבל: אין לי שום בעיה עם האינטרסים שמונחים כאן.

איתן כבל: זה לגיטימי שיש אינטרסים, זה בסדר שכל צד מנסה להשיג את התוצאה הטובה ביותר עבור שולחיו.

איתן כבל: שלא תטעו, בעניינים האלה אינני מנסה להגיד מה פתאום.

איתן כבל: שלחו אותך להוציא את התוצאה הטובה ביותר עבור שולחיך.

איתן כבל: התפקיד שלי הוא לאזן בין כל הגורמים וזה מה שיהיה.

איתן כבל: תודה רבה.

איתן כבל: הישיבה נעולה.